stanford-oval/wikipedia huggingface dataset:
Stella

Stella on tähteä tarkoittava latinan kielen sana.
Sanaa käytetään myös seuraavissa merkityksissä:
Stella, naisen etunimi
Stella, joensuulainen yhtye
Kauppakeskus Stella, kauppakeskus Mikkelissä
Stella, tsolpideemin myyntinimi
Stella Artois, belgialainen olutmerkki
Stella, kunta Italian Liguriassa
L/A Stella, Korppoon ja Houtskarin alueella liikennöivä lautta
Stella, vuosina 1879–1880 lyöty yhdysvaltalainen raha
Elokuva

Stella, yhdysvaltalainen elokuva vuodelta 1950
Stella, kreikkalainen elokuva vuodelta 1955
Stella, yhdysvaltalainen elokuva vuodelta 1990.
Sukunimi

Andrea Stella (s. 1971), italialainen insinööri
Antonietta Stella (1929–2022), italialainen oopperalaulaja, sopraano
Elisa Stella (s. 1933), venezuelalainen näyttelijä
Frank Stella (1936–2024), yhdysvaltalainen taidemaalari ja kuvanveistäjä
Simone Stella (s. 1981), italialainen cembalisti, urkuri ja säveltäjä
Potter Stewart

| Potter Stewart |
| --- | --- |

Yhdysvaltain korkeimman oikeuden jäsen
 14. lokakuuta 1958 – 3. heinäkuuta 1981  
Presidentti:  Dwight D. Eisenhower (nimittäjä)
Edeltäjä:  Harold Hitz Burton
Seuraaja:  Sandra Day O’Connor
Yhdysvaltain liittovaltion 6. piirin vetoomustuomioistuimen tuomari
 27. huhtikuuta 1954 – 14. lokakuuta 1958  
Presidentti:  Dwight D. Eisenhower (nimittäjä)
Edeltäjä:  Xenophon Hicks
Seuraaja:  Lester LeFevre Cecil
Henkilötiedot
Syntynyt: 23. tammikuuta 1915 Jackson, Michigan, Yhdysvallat
Kuollut: 7. joulukuuta 1985 (70 vuotta) Hanover, New Hampshire, Yhdysvallat
Puoliso:  Mary Ann Bertles
Lapset:  3
Potter Stewart (23. tammikuuta 1915 Jackson, Michigan – 7. joulukuuta 1985 Hanover, New Hampshire) oli yhdysvaltalainen republikaanipuolueen poliitikko ja korkeimman oikeuden tuomari vuosina 1958–1981. Presidentti Dwight D. Eisenhowerin nimittämä Stewart ei edustanut selkeästi tuomioistuimen konservatiivista eikä liberaalia puolta, ja hän antoi monissa merkittävissä tapauksissa ratkaisevan äänen.
Varhainen elämä

Potter Stewart syntyi Michiganin osavaltion Jacksonissa, kun hänen vanhempansa olivat siellä lomailemassa. Perheen kotikaupunki oli Ohion Cincinnati. Stewartin isä James Garfield Stewart oli Cincinnatin pormestari ja Ohion korkeimman oikeuden tuomari. Potter Stewart opiskeli lakia Yalen yliopistossa, josta valmistuttuaan vuonna 1941 hän muutti Wall Streetille töihin. Toisessa maailmansodassa hän palveli laivastossa, ja sodan jälkeen hän palasi hetkeksi New Yorkiin ja muutti sitten takaisin kotikaupunkiinsa Cincinnatiin, jossa hän työskenteli isossa lakitoimistossa. Vuonna 1943 hän meni naimisiin Mary Ann Bertlesin kanssa. He saivat yhden tytön ja kaksi poikaa.
Ura

Stewart valittiin ensin kahdelle kaudelle Cincinnatin kaupunginvaltuustoon ja sitten varapormestariksi. Poliittisen uransa ohella hän toimi edelleen lakimiehenä. Presidentti Dwight D. Eisenhower nimitti hänet kuudennen tuomiopiirin tuomariksi Yhdysvaltain vetoomustuomioistuimeen vuonna 1954 ja vuoden 1958 lokakuussa korkeimpaan oikeuteen. Stewartista tuli eläkkeelle jääneen Harold H. Burtonin seuraaja. Joidenkin eteläisten osavaltioiden demokraattisenaattorit vastustivat Stewartin nimitystä johtuen tämän myönteisestä suhtautumisesta mustaihoisten olojen parantamiseen. Vastustajat viivyttivät nimitysäänestystä neljä kuukautta, ja lopulta senaatti hyväksyi nimityksen 5. toukokuuta 1959 äänin 70–17.
Ura > Korkeimmassa oikeudessa

Stewart istui korkeimmassa oikeudessa noin kaksikymmentä vuotta, joista ensimmäisen puoliskon tuomioistuinta johti puhjeenjohtaja Earl Warren ja jälkimmäisen Warren Burger. Earl Warrenin johtamassa kokoonpanossa Stewart äänesti jonkin verran konservatiivisesti, mutta kun tuomioistuimen kokoonpano muuttui konservatiivisemmaksi, tuli Stewartista usein ratkaiseva ääni konservatiivisten ja liberaalien jäsenten välissä.
Yksi Stewartin tunnetuimmista lausunnoista oli tapauksessa Jacobellis v. Ohio, jossa korkein oikeus kumosi elokuvaa Yö kuuluu rakkaudelle esittäneen elokuvateatterinjohtajan saaman tuomion säädyttömän materiaalin esittämisestä. Tuomioistuimen mukaan elokuva ei ollut säädytön, joten sen esittämistä suojasi perustuslain suoma sananvapaus. Stewart kirjoitti lausunnossaan, että laki rajoittaa vain hardcore-pornon esittämistä, eikä hän yritä tai ei ehkä edes osaisi kuvailla minkälainen materiaali sellaista olisi, ”Mutta,” hän jatkoi, ”tunnistan sen, kun näen sen, ja elokuva, jota tämä tapaus käsittelee, ei ole sitä.” (But I know it when I see it, and the motion picture involved in this case is not that.)
Stewart jäi eläkkeelle verrattain nuorena eli 66-vuotiaana vuoden 1981 heinäkuussa. Hän sanoi haluavansa viettää aikaa lastenlastensa kanssa. Hänen seuraajakseen nimitettiin oikeuden ensimmäinen naistuomari, Sandra Day O’Connor. Stewart kuoli aivohalvaukseen 7. joulukuuta 1985.
Aiheesta muualla

Stewart, Potter Federal Judicial Center. (englanniksi)
Mackenzie, John P: Potter Stewart is dead at 70 The New York Times.  8.12.1985. (englanti)
Pirkkalaiskirjailijat

| Pirkkalaiskirjailijat |
| --- | --- |
Perustettu:  1943
Toimiala:  kirjallisuus
Kotipaikka:  Tampere
Jäsenmäärä:  180
Puheenjohtaja:  Tiina Lehikoinen
Aiheesta muualla
Sivusto
Infobox OKNimi-testi OK: 
Pirkkalaiskirjailijoiden toimitilat rakennuksen oikeassa yläkulmassa.
Pirkkalaiskirjailijat on vuonna 1943 perustettu tamperelainen kirjailijayhdistys. Se oli ensimmäinen paikallinen kirjailijayhdistys Suomessa. Sen jäseniä ovat olleet muun muassa Väinö Linna, Lauri Viita, Eeva-Liisa Manner ja Kalle Päätalo.
Pirkkalaiskirjailijat ry toimii Pirkanmaan kirjailijoiden yhdyssiteenä kehittäen kirjailijantyön henkisiä ja aineellisia edellytyksiä. Tavoitteena on innostaa suurta yleisöä lukemaan, tuoda kirjailijoita lähemmäksi lukevaa yleisöä ja edistää kotimaista kirjallisuutta. Vuonna 2018 yhdistyksessä oli noin 180 jäsentä. Yhdistyksen puheenjohtaja on Tiina Lehikoinen ja varapuheenjohtaja Markku Soikkeli.
Historia

Ajatus tamperelaisesta kirjailijakerhosta syntyi marraskuussa 1943 järjestetyillä, lähinnä kuvataiteeseen keskittyneillä Tampereen taidepäivillä. Hotelli Tammerissa kokoontui 21. marraskuuta 1943 joukko kirjailijoita perustamaan Tampereen kirjailijakerhoa. Läsnä olivat muun muassa Viljo Kajava, Auni Nuolivaara, Oiva Paloheimo, Ilpo Kaukovalta ja Elsa Tervo. Kerhon pohjalta perustettiin 1944 Pirkkalais-Kirjailijat, jonka perustajajäseniä oli yksitoista. Perustajajäsenet olivat ylempien luokkien iäkkäämpiä kirjailijoita, mutta mukaan tulivat nuoremmatkin, ja kaikki tamperelaiset kirjailijat kuuluivat yhdistykseen, myös Mäkelän piirin jäsenet.
Yhdistys määritteli tavoitteikseen toimia tamperelaisten kirjailijoiden yhdyssiteenä, kehittää kirjallisuutta kaupungissa sekä valvoa kirjailijoiden etuja. Lisäksi yhdistys halusi myöntää kirjailijoille apurahoja ja palkintoja. Taloudellista tukea yhdistys sai Tampereen kaupungilta, yrityksiltä ja yksityisiltä kaupunkilaisilta, ja lisäksi se keräsi varoja järjestämällä yleisölle avoimia kirjallisuusmatineoita. Perustamisesta saakka yhdistyksen jäsenmäärä kasvoi siten, että vuonna 1959 jäseniä oli 46. Vuonna 1969 jäseniä oli 77, ja 1980-luvun alussa Pirkkalaiskirjailijoiden jäsenmäärä ylitti sadan jäsenen rajan. Pirkkalaiskirjailijat-yhdistykseen on sen historian aikana kuulunut noin 250 kirjailijaa, joukossa useita suomalaisen kirjallisuuden kansainvälisesti tunnetuimpia nimiä.
Yhdistyksen vietettyä 75-vuotisjuhlaansa syksyllä 2018 osa yhdistyksen jäsenistä halusi muuttaa yhdistyksen nimen Tampereen kirjailijat ry:ksi. Nimenmuutosta perusteltiin sillä, että nimi Pirkkalaiskirjailijat viittasi 1940-luvun heimoaatteeseen eikä vasta myöhemmin muodostuneeseen Pirkanmaan maakuntaan tai Pirkkalan kuntaan, minkä katsottiin aiheuttaneen sekaannuksia. 6. helmikuuta 2019 pitämässään vuosikokouksessa yhdistys päätti säilyttää Pirkkalaiskirjailijat-nimen.
Historia > Puheenjohtajat

Fanny Sartto 1943
Ilpo Kaukovalta 1945–1946
Eino Paloheimo 1947–1948
Esti Heiniö 1949
Eino Paloheimo 1950
Naemi Levas 1951
Eino Arohonka 1952–1956
Ilpo Kaukovalta 1957–1973
Jaakko Syrjä 1974
Jorma Kannila 1975–1982
Kullervo Järvinen 1983–1995
Vuokko Tolonen 1996–2001
Timo Malmi 2002–2008
Katariina Romppainen 2009–2014
Tuija Välipakka 2015–2019
Tiina Lehikoinen 2020–
Historia > Kunniajäsenet

Risto Ahti
Kari Aronpuro
Kirsi Kunnas
Arto Seppälä
Jaakko Syrjä
Vuokko Tolonen
Yrjö Varpio
Katariina Romppainen
Timo Malmi
Aiheesta muualla

Pirkkalaiskirjailijoiden verkkosivut
Stella (Italia)

| Stella (Comune di Stella) |
| --- | --- |

 vaakuna
Valtio:   Italia
Alue:  Liguria
Maakunta:  Savona
Hallinto:  
 – Hallinnon tyyppi:  Kunta
 – Pormestari:  Marina Lombardi
Pinta-ala:  
 – Kokonaispinta-ala:  43,68 km²
Väkiluku (2020):  2 960
 – Väestötiheys:  68,22 as./km²
Postinumero:  17040
 
 www.comunestella.it 
Infobox OKVirheellinen NIMI-arvo: 
Stella on kunta Pohjois-Italiassa olevassa Savonan maakunnassa Ligurian alueella. Kunnan väkiluku oli tammikuussa 2020 noin 2 960. Yksi kuuluisimmista kunnassa syntyneistä oli poliitikko Sandro Pertini, joka toimi Italian presidenttinä vuosina 1978–1985.
Kuvia

Bernhard Clairvauxlaisen kirkko.
Johannes Kastajan kirkko.
Stellan tuulipuisto.
Aiheesta muualla

Viralliset verkkosivut (italiaksi)
Wikimedia Commonsissa on kuvia tai muita tiedostoja aiheesta .
Savonan maakunta
Alassio | Albenga | Albisola Superiore | Albissola Marina | Altare | Andora | Arnasco | Balestrino | Bardineto | Bergeggi | Boissano | Borghetto Santo Spirito | Borgio Verezzi | Bormida | Cairo Montenotte | Calice Ligure | Calizzano | Carcare | Casanova Lerrone | Castelbianco | Castelvecchio di Rocca Barbena | Celle Ligure | Cengio | Ceriale | Cisano sul Neva | Cosseria | Dego | Erli | Finale Ligure | Garlenda | Giustenice | Giusvalla | Laigueglia | Loano | Magliolo | Mallare | Massimino | Millesimo | Mioglia | Murialdo | Nasino | Noli | Onzo | Orco Feglino | Ortovero | Osiglia | Pallare | Piana Crixia | Pietra Ligure | Plodio | Pontinvrea | Quiliano | Rialto | Roccavignale | Sassello | Savona | Spotorno | Stella | Stellanello | Testico | Toirano | Tovo San Giacomo | Urbe | Vado Ligure | Varazze | Vendone | Vezzi Portio | Villanova d’Albenga | Zuccarello
Pilvenmäen ravirata

| Pilvenmäen ravirata |
| --- | --- |
 Pilvenmäen ravirata Kuninkuusravien 2022 aikana
Rataluokitus:  Maakuntarata
Sijainti:  Pilvenmäentie 7, 30420 Forssa
Koordinaatit:  60.806376°N, 023.585329°E
Avattu:  1949 (rata)   1966, 1975 (katsomorak.)
Remontoitu:  1990 (rata)
Omistaja:  Forssan Seudun Hippos ry
Kilpailupäiviä:  22
Kotisivu
Rataennätykset
 Lämminveriset: Amazing Soul 11,0a (2014)   Suomenhevoset: Evartti 19,6a (2022) 
Pilvenmäen ravirata on Forssassa sijaitseva ravirata. Se otettiin käyttöön vuonna 1949 ja Pilvenmäki on yksi Suomen pisimpään samalla paikalla toimineita raviratoja.
Hallinto

Pilvenmäen raviradan omistaa ja sitä hallinnoi vuonna 1898 perustettu Forssan Seudun Hippos ry. Yhdistyksellä on yhdeksänhenkinen johtokunta, jonka puheenjohtajana toimii Matti Uutela. Johtokunta valitsee ja nimittää toiminnanjohtajan. Tammikuusta 2014 toukokuuhun 2015 toiminnanjohtajana oli Jari Isometsä ja häntä ennen Turun Hippos ry:n toimitusjohtaja Roger Johansson. Elokuussa 2016 toiminnanjohtajana aloitti Elina Hirvonen. Vuonna 2023 raviratojen välisen yhteistyön määrä kasvoi, kun Hirvonen aloitti huhtikuussa myös Tampereen Teivon raviradan toiminnanjohtajana. Samana vuonna, elokuussa 2023 Iivari Ingves aloitti Forssan, Teivon ja Turun Metsämäen raviradan yhteisenä kilpailusihteerinä.
Ravitoiminta

Pilvenmäen ravirata on järjestänyt Kuninkuusravit neljästi vuosina 1968, 1988, 2006 ja 2022. Vuoden 1968 kilpailua varten Pilvenmälle rakennettiin lasitettu istumakatsomo, joka otettiin käyttöön 1966. Toinen katsomorakennus valmistui vuonna 1975.  Merkittävimmät Pilvenmäellä nykyään järjestettävät ravitapahtumat ovat Tammavaltikka ja Pilvenmäki Special. 1960–1990-luvuilla järjestettiin molemmille roduille tarkoitetut Tuoppi-ajot, jotka olivat aikansa legendaarisimpia ravikilpailuja Suomessa.
Pilvenmäen ravirata on yksi Suomen merkittävimpiä valmennuskeskuksia. Ratatalleilla toimii 20 valmentajaa, joilla on valmennettavinaan noin 300 hevosta. Raviradan yhteydessä toimii myös hevosklinikka.
Pilvenmäen rataennätys lämminveristen ravikilpailuissa on Amazing Soul 11,0a, jonka se juoksi Tammavaltikassa 2014, sekä kylmäveristen osalta Evartin Kuninkuusraveissa 2022 juoksema 19,6a.
Muu käyttö

Raviurheilun lisäksi rataa on käytetty moottoripyöräilyn maarata-ajojen kilpailuihin. Vuonna 2010 rata isännöi ensimmäistä kertaa maarata-ajojen MM-karsintakilpailuja. Vuotta myöhemmin Pilvenmäellä ajettiin ensimmäisen kerran maaradan GP-osakilpailu. Moottoripyöräkilpailujen järjestämisestä vastaa Forssan moottoriseura. Moottoripyörien maaratakilpailu muistuttaa speedwaytä, mutta rata on pidempi. Vuosittain elokuun alkupuolella Pilvenmäellä järjestetään Suomen suurin yksipäiväinen harrasteautojen kokoontuminen, Pick-Nick.
Aiheesta muualla

Pilvenmäen raviradan kotisivut (Arkistoitu – Internet Archive).
Pete Burns

| Peter Jozzepi Burns |
| --- | --- |
 Pete Burns vuonna 2008
Henkilötiedot
Syntynyt: 5. elokuuta 1959
Kuollut: 23. lokakuuta 2016 (57 vuotta)
Ammatti:  muusikko, laulaja-lauluntekijä
Muusikko
Taiteilijanimi:  Pete Burns
Laulukielet:  englanti
Aktiivisena:  1977–2016
Tyylilajit:  popmusiikki, uusi aalto, tanssimusiikki ja Hi-NRG 
Levy-yhtiöt:  Epic Records, Sony Music Entertainment Japan ja Cleopatra Records 
  [ Muokkaa Wikidatassa ] [ ohje ]  
Peter ”Pete” Jozzeppi Burns (5. elokuuta 1959 – 23. lokakuuta 2016) oli englantilainen muusikko, televisio-persoona, laulaja-lauluntekijä ja Dead or Alive -yhtyeen keulakuva. Yhtyeen isoin hitti on ”You Spin Me Round (Like a Record)” vuodelta 1984. Burnsin isä oli englantilainen, äiti oli kotoisin Heidelbergistä, Saksasta.
Pete Burns esiintyi sittemmin muun muassa Englannin Celebrity Big Brotherissa vuonna 2006 ja plastiikkakirurgian vaaroista kertovassa televisiosarjassa. Hänelle tehtiin kymmeniä kosmeettisia leikkauksia.
Burns kuoli sydänkohtaukseen 57-vuotiaana 23. lokakuuta 2016.
Nuoruus ja perhe

Pete Burns syntyi Port Sunlightissa 5. elokuuta vuonna 1959. Pete Burnsin isä Francis Burns oli englantilainen ja äiti Evelina Maria Bettina Quittner von Hudec syntyjään saksalainen. Burnsin äiti pakeni Saksasta natsihallinnon aikana, koska hänen isänsä oli juutalainen. Perheeseen kuului myös isoveli Tony Burns.
Burnsin mukaan hänen äidillään Evelinalla oli ongelmia päihteiden ja huumeiden kanssa ja tämä yritti useita kertoja myös itsemurhaa, mutta Pete rakasti äitiään siitä huolimatta. Burns oli usein poissa koulusta ja vietti sen sijaan päivänsä äidin kanssa.
12-vuotiaana Burns halusi näyttää erilaiselta ja aloitti ulkonäkönsä muokkaamisen hiuksista, mikä herätti koulussa huomiota. Burns lopetti koulunkäynnin 14‑vuotiaana. Burns työskenteli 16-vuotiaana kampaamossa ja tapasi Lynne Corlettin, joka oli töissä samassa kampaamossa. Alkuun he eivät pitäneet toisistaan, mutta myöhemmin he avioituivat.
Ura

Ennen musiikki-uraansa Burns työskenteli Probe Records nimisessä levy-yhtiössä. Vuonna 1977 Burns perusti yhtyeen nimeltä Mystery Girls, joka tuli tiensä päähän jo saman vuoden lopussa.
Vuoden 1979 alussa Burns perusti Nightmares in Wax -yhtyeen. Muut perustajajäsenet olivat kosketinsoittaja Martin Healy, kitaristi Mick Reid, basisti Rob Jones ja rumpali Paul Hornby. Yhtyeen nimeksi vaihtui 1980 Dead or Alive, ja 1980-luvun alussa tehtiin useita kokoonpanomuutoksia. Burnsin androgyyni ulkonäkö alkoi herättää huomiota, ja häntä vertailtiin paljon laulaja Boy Georgeen.
Dead or Aliven debyyttialbumi Sophisticated Boom Boom julkaistiin toukokuussa 1984. Albumiin sisältyvä single ”That's the Way (I Like It)” oli menestys Britanniassa. Yhtyeen toinen studioalbumi Youthquake julkaistiin toukokuussa 1985. Siltä julkaistiin single ”You Spin Me Round (Like a Record)”, joka oli maailmanlaajuinen menestys – ja samalla se on yhtyeen menestynein kappale. Pete Burns aloitti soolouran vuonna 1994.
Ura > TV-julkisuus

Burns alkoi esiintyä 1990-luvun lopulla useissa televisio-ohjelmissa. Vuonna 2006 Burns oli mukana Englannin Celebrity Big Brotherissa. Ohjelmassa hän kertoi, että yksi hänen turkiksistaan on tehty gorillan turkista. Turkki vietiin Big Brother -talosta pois, sillä gorilla-turkiksen hallussapito on laitonta Britannissa. Testeissä turkis osoittautui colobusapinan turkista tehdyksi, ja sekin on maassa laiton. Burns ei kuitenkaan saanut vankeusrangaistusta koska uskottiin, että turkis oli tuotu maahan ennen kuin colobusapinaturkiksen hallussapidosta tuli laitonta.
Yksityiselämä

Vuonna 1980 Pete Burns meni naimisiin Lynne Corlettin kanssa; liitto päättyi eroon vuonna 2006. Samana vuonna Burns aloitti seurustelun Michael Simpsonin kanssa.
Ensimmäinen kauneusleikkaus Burnsille tehtiin 1987. Burns sai veritulpan 2002 ja joutui olemaan teho-hoidossa kymmenen päivää. Vuonna 2004 hänelle tehty kauneusleikkaus epäonnistui, ja sen seurauksena hänen huulensa turposivat eivätkä enää palautuneet operaatiosta. Huulet aiottiin amputoida, mutta se voitiin vielä estää Italiassa tehdyillä korjausleikkauksilla. Huulien korjaaminen kesti yli vuoden ja maksoi yhteensä enemmän kuin miljoona puntaa.
Diskografia

Katso myös: Dead or Aliven Diskografia
Diskografia > Soolotuotanto > Studioalbumit

Glampire (2008) (Julkaisu peruttu)
Diskografia > Soolotuotanto > Singlet

Sex Drive (1994)
Jack and Jill Party (2004)
Never Marry an Icon (2010)
Kirjallisuutta

Pete Burns: Freak Unique (2006)
Sul tsin iare

|  Sul tsin iare |
| --- | --- |
 Oto Nemsadze esittämässä kappaletta ensimmäisen semifinaalin kenraaliharjoituksessa.
Kappaleen tiedot
Esittäjä(t):  Oto Nemsadze
Tyylilaji:  rock
Julkaistu:  2019
Säveltäjä(t):  Roman Giorgadze
Sanoittaja(t):  Roman Giorgadze
Euroviisutiedot
Vuosi:  2019
Maa:  Georgia
Kieli:  georgia
Sijoitus semifinaalissa:  14.
Pisteet semifinaalissa:  62
Sul tsin iare (georg. სულ წინ იარე) on georgialaisen laulajan Oto Nemsadzen esittämä kappale, jolla hän edusti Georgiaa vuoden 2019 Eurovision laulukilpailussa.
Kappale kilpaili Euroviisujen ensimmäisessä semifinaalissa, jossa se sijoittui neljänneksitoista ja karsiutui finaalista.
Sulaiman Al Fahim

Sulaiman Al Fahim.
Sulaiman Al Fahim (s. 1977) on Yhdistyneistä arabiemiirikunnista kotoisin oleva liikemies. Al Fahimin johtama sijoittajaryhmä osti Manchester City -jalkapalloseuran vuonna 2008. Kauppahinta oli uutistoimisto AP:n mukaan 200 miljoonaa puntaa.
Potter

Potter voi tarkoittaa ainakin seuraavia asioita ja henkilöitä:
Sukunimenä

Arnold Potter (1804–1872), yhdysvaltalainen uskonnollinen johtaja, Kristus Potterin kirkon perustaja
Beatrice Potter, myöh. Beatrice Webb (1858–1943), englantilainen sosialisti, historioitsija ja yhteiskuntatieteilijä
Beatrix Potter (1866–1943), englantilainen lastenkirjailija ja kuvittaja
Catherine Potter (1957–2019), kanadalainen muusikko
Corey Potter (s. 1984), yhdysvaltalainen jääkiekkoilija
Dean Potter (1972–2015), yhdysvaltalainen vuorikiipeilijä, nuorallakävelijä ja basehyppääjä
Dennis Potter (1935–1994), englantilainen televisiokäsikirjoittaja
Graham Potter (s. 1975), englantilainen jalkapalloilija ja valmentaja
Henry Potter (1881–1955), yhdysvaltalainen golfaaja ja olympiamitalisti
Jenny Potter (s. 1979), yhdysvaltalainen jääkiekkoilija
Jo Potter (s. 1984), englantilainen jalkapalloilija
Lauren Potter (s. 1990), yhdysvaltalainen näyttelijä
Monica Potter (s. 1971), yhdysvaltalainen näyttelijä
Paulus Potter (1625–1654), alankomaalainen taidemaalari
Ryan Potter (s. 1995), yhdysvaltalainen näyttelijä
Sally Potter (s. 1949), englantilainen elokuvaohjaaja ja -käsikirjoittaja
Etunimenä

Potter Stewart, (1915–1985), Yhdysvaltain korkeimman oikeuden tuomari
Fiktiossa

Harry Potter, J. K. Rowlingin kirjasarja sekä kirjoihin perustuva elokuvasarja
Harry Potter, kuvitteellinen hahmo Harry Potter -kirjoissa ja -elokuvissa
Miss Potter, Beatrix Potterista kertova elokuva vuodelta 2006
Melvin Potter eli Gladiaattori, hahmo Marvelin sarjakuvamaailmassa
Paikkoja > Britannia

Potters Bar, Hertfordshire
Potter Heigham, Norfolk
Paikkoja > Yhdysvallat

Potter (Arkansas)
Potter (Kalifornia)
Potter Valley (Kalifornia)
Potter (Nebraska)
Potters (New Jersey)
Potter (New York)
Potterin piirikunta (Pennsylvania)
Potterin piirikunta (Etelä-Dakota)
Potterin piirikunta (Texas)
Potter (Wisconsin)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Potter”, voi hakea sivunnimihaulla, laajalla sivunnimihaulla tai tekstihaulla.
Petri Virtanen

| Petri Virtanen> Henkilötiedot |
| --- | --- |
Koko nimi:  Petri Virtanen
Syntynyt: 18. syyskuuta 1980 (ikä 44) Jyväskylä, Suomi
Kansalaisuus:   Suomi
Koripalloilija
Lempinimi:  Pete, Pistooli-Pete
Pelipaikka:  Pelintekijä / Heittävä takamies
Pituus:  183 cm
Paino:  77 kg
Pelaajaura
Seurajoukkueet
1998–2001 2001–2003 2003 2003–2004 2004–2005 2005–2007 2007–2008 2008–2016:   Säynätsalon Riento  BC Jyväskylä  TTÜ/A. Le Coq  Solna Vikings  Porvoon Tarmo  Joensuun Kataja  Lappeenrannan NMKY  Joensuun Kataja
Maajoukkueet
2001–2011:   Suomi
Ottelut (pisteet):  130 (982)
Aiheesta muualla
FIBA
Petri Virtanen (s. 18. syyskuuta 1980 Jyväskylä) on suomalainen kilpauransa päättänyt koripalloilija. Muun muassa Joensuun Katajaa edustaneen, takamiehenä pelanneen 183-senttisen Virtasen kasvattajaseura oli Säynätsalon Riento. Virtanen lukeutuu Korisliigan historian eniten syöttöjä, pelattuja otteluita ja onnistuneita kolmen pisteen heittoja saavuttaneiden pelaajien joukkoon.
Pelaajaura > Seurajoukkueet

Virtanen palkittiin Korisliigan vuoden pelaaja –tittelillä vuosina 2003 (BC Jyväskylän pelaajana) ja 2006 (Joensuun Katajassa). Hän pelasi Korisliigassa kaudella 2007–08 Lappeenrannan NMKY:ssä, jossa hän voitti kauden aikana Suomen Cupin sekä SM-pronssia. Virtanen pelasi myös 130 ottelua Suomen miesten maajoukkueessa.
Lappeenrannan NMKY:n riveissä Virtanen pelasi Eurocupia, ja hänet valittiin sarjan tähdistöotteluun.
Maaliskuussa 2012 Virtanen saavutti Suomen pääsarjassa 1 000 levypallon rajan. Tuohon ajankohtaan mennessä hän oli tehnyt pääsarjassa 5 853 pistettä, antanut 1 378 koriin johtanutta syöttöä (kaikkien aikojen tilaston kärkipaikka) ja saanut 532 riistoa.
Kaudella 2014–2015 Virtanen antoi helmikuussa historian ensimmäisenä pelaajana 1 700. koriin johtaneen syöttönsä runkosarjassa. Neljä päivää myöhemmin hän pelasi historian 13. pelaajana 500. runkosarjaottelunsa ja ylitti samassa ottelussa 7 000 tehdyn pisteen rajan.
Toukokuussa 2015 Virtanen ylitti 3 000 pelatun pudotuspeliminuutin rajapyykin. Kaudella 2014–2015 Virtanen voitti Katajassa sekä seuran että oman ensimmäisen miesten Suomen mestaruutensa. Kauden päätteeksi hänet valittiin toisen kerran Korisliigan parhaaksi kuudenneksi pelaajaksi. Kauden päätyttyä Virtanen teki Katajan kanssa vuoden jatkosopimuksen.
Maaliskuussa 2016 Virtanen ylitti Korisliigan historian toisena pelaajana 15 000 pelatun runkosarjaminuutin rajan. Viimeisinä kausinaan erilaisista vaivoista kärsinyt Virtanen ilmoitti maaliskuussa 2016 lopettavansa pelaajauransa kauden päätyttyä.
Pelaajaura > Maajoukkue

Suomen maajoukkueessa Virtanen pelasi vuosina 2001–2011 130 ottelua 7,6 pisteen keskiarvolla. Hän kuului Suomen kokoonpanoon sen sijoituttua yhdeksänneksi vuoden 2011 EM-kilpailuissa.
Saavutukset > Henkilökohtaiset palkinnot

EuroChallengen tähdistöottelussa kaudella 2007–2008
Korisliigan vuoden pelaaja 2003 ja 2006
Korisliigan paras kuudes pelaaja 2013 ja 2015
Korisliigan vuoden kehittynein pelaaja 1997
Vuoden I-divisioonapelaaja 1999
Saavutukset > Joukkuesaavutukset

EM-kilpailuissa yhdeksäs 2011
Pohjoismaiden mestaruus 2011
Suomen mestaruus 2015
SM-hopeaa 2006, 2009, 2011, 2012 ja 2014
SM-pronssia 2007, 2008 ja 2013
Suomen cup 2007, 2010 ja 2011
Viron cup 2003